Fede Sánchez mostra les seues creacions a la sala d’exposicions de la Casa de Cultura
2025-07-24

La Casa de Cultura de Burjassot, dins de la seua programació anual d’exposicions, ha estrenat aquesta setmana una nova mostra pictòrica. Es tracta de l’exposició que recull una selecció de les millors obres de Fede Sánchez que, a través dels seus quadres, transmet la “Energia” que dona nom a la mostra.

L’exposició, que es pot visitar fins al divendres 17 de febrer en l’horari habitual de la Casa de Cultura, de dilluns a divendres de 8.00 a 21.00 hores, fa un recorregut per la creació d’aquest genial artista que plasma en les seues obres una visió diferent de l’art amb l’ús de diverses tècniques.